UPRAVNI ODJEL ZA ZDRAVSTVO, SOCIJALNU POLITIKU, BRANITELJE, CIVILNO DRUŠTVO I MLADE

KLASA: UP/I-550-04/21-02/01

URBROJ: 2140/01-09-21-9

Krapina, 4. listopada 2021.

Upravni odjel za zdravstvo, socijalnu politiku, branitelje, civilno društvo i mlade Krapinsko-zagorske županije, temeljem članka 128. stavka 3. Zakona o općem upravnom postupku (Narodne novine, broj 47/09), u postupku izdavanja odobrenja za provođenje humanitarne akcije, rješavajući po službenoj dužnosti,donosi

**R J E Š E N J E**

Oglašava se ništavim rješenje Krapinsko-zagorske županije, Upravnog odjela za zdravstvo, socijalnu politiku, branitelje, civilno društvo i mlade, KLASA: UP/I-550-04/21-02/01, URBROJ: 2140/01-09-21-7 od 14. rujna 2021. godine kojim se organizatoru humanitarne akcije Martini Draganić iz Gornjeg Jesenja, Cerje Jesenjsko 41 A, odobrava provođenje humanitarne akcije pod nazivom „SVE ZBOG JEDNOG DJEČAKA“ u vremenu od 15. rujna 2021. godine do 15. prosinca 2021. godine organiziranjem prikupljanja novčanih sredstava putem društvenih mreža i drugim aktivnostima sukladno dostavljenom Planu provođenja humanitarne akcije za poboljšanje stambenih uvjeta.

**O b r a z l o ž e n j e**

Rješenjem Krapinsko-zagorske županije, Upravnog odjela za zdravstvo, socijalnu politiku, branitelje, civilno društvo i mlade, KLASA: UP/I-550-04/21-02/01, URBROJ: 2140/01-09-21-7 od 14. rujna 2021. godine, Martini Draganić iz Gornjeg Jesenja, Cerje Jesenjsko 41 A, kao organizatoru humanitarne akcije, izdano je odobrenje za provođenje humanitarne akcije pod nazivom „SVE ZBOG JEDNOG DJEČAKA“ u vremenu od 15. rujna 2021. godine do 15. prosinca 2021. godine organiziranjem prikupljanja novčanih sredstava putem društvenih mreža i drugim aktivnostima sukladno dostavljenom Planu provođenja humanitarne akcije za poboljšanje stambenih uvjeta.

Odricanjem od prava na žalbu, gore navedeno rješenje postalo je izvršno dana 15. rujna 2021. godine.

Dana 4. listopada 2021. godine, izjavom na zapisnik kod ovog Upravnog odjela, organizatorica humanitarne akcije Martina Draganić, izjavila je kako odustaje od daljnjeg provođenja humanitarne akcije. Navodi kako je zbog osobnih razloga morala u banci zatvoriti račun za posebne namjene, otvoren za odobrenu humanitarnu akciju te je za isto priložila potvrdu banke o prestanku ugovora o računu posebnih namjena s danom 16. rujna 2021. godine.

Člankom 128. stavkom 1. točkom 3. Zakona o općem upravnom postupku propisano je da će se rješenje oglasiti ništavim ako njegovo izvršenje nije pravno ili stvarno moguće.

Stavkom 2. istog članka propisano je da će rješenje oglasiti ništavim javnopravno tijelo koje ga je donijelo ili koje obavlja nadzor nad tijelom koje ga je donijelo, po službenoj dužnosti ili na prijedlog stranke u svako doba, a stavkom 4. navedenog članka istog Zakona propisano je da ništavo rješenje nema pravni učinak te da se u slučaju oglašavanja rješenja ništavim, smatraju ništavim i pravni učinci tog rješenja.

Pravna nemogućnost izvršenja postoji kad bi izvršenje rješenja bilo protivno izričitom propisu ili kad neki drugi propis u konkretnom slučaju ne omogućuje izvršenje koje je pod drugim okolnostima moguće.

Stvarna nemogućnost izvršenja rješenja postoji kada rješenje objektivno nije moguće izvršiti, dakle, kad postoji objaktivna zapreka bilo glede osobe, bilo glede stvari.

Slijedom iznijetog, temeljem odredbi Zakona o općem upravnom postupku, riješeno je kao u izreci.

**Uputa o pravnom lijeku:**

Protiv ovog rješenja može se izjaviti žalba Ministarstvu rada, mirovinskoga sustava, obitelji i socijalne politike, putem ovog tijela, u roku 15 dana od dana primitka rješenja.

Žalba se predaje Upravnom odjelu za zdravstvo, socijalnu politiku, branitelje, civilno društvo i mlade, Krapina, Magistratska 1, neposredno u pisanom obliku, putem pošte ili usmenom izjavom na zapisnik.

Ovo rješenje, kao i eventualno uložena žalba, oslobođeni su od naplate upravnih pristojbi temeljem članka 9. stavka 2. točke 15. Zakona o upravnim pristojbama (Narodne novine, broj: 115/16).

**PROČELNICA**

**Martina Gregurović Šanjug**

DOSTAVITI:

1. Martina Draganić, Jesenje, Cerje Jesenjsko 41A,
2. Ministarstvo rada, mirovinskog sustava, obitelji i socijalne politike

Uprava za socijalnu politiku, Zagreb, Trg Nevenke Topalušić 1,

1. Ministarstvo financija, Porezna uprava, Područni ured Krapina,
2. Policijska uprava Krapinsko- Zagorska, Zabok, Matije Gupca 53
3. Evidencija, ovdje
4. Arhiva, ovdje